

***ОБЩИНА ХАЙРЕДИН\_\_\_\_\_\_\_\_\_\_\_\_\_\_\_\_\_\_\_***

*3357,с.Хайредин, обл.Враца, ул. “Георги Димитров” №135,тел.09166/2209*

ПРЕПИС-ИЗВЛЕЧЕНИЕ НА ЗАПОВЕД

№РД-526

15.08.2023г.

На основание чл.44, ал.2 от ЗМСМА и Решение №332 от Протокол №51/21.07.2023г. на ОбС-Хайредин

Н А Р Е Ж Д А М :

Да се проведе публично оповестен конкурс за отдаване под аренда за срок от десет години с право на продължаване по реда на ЗОС и ЗАЗ на земеделски общински имот с идентификатор 48492.72.1(стар №072001), с площ 207,260дка, с начин на трайно ползване: лозе, находящ се в местността „Лозята“ в землището на с.Михайлово, обл.Враца, актуван с Акт за частна общинска собственост №30/27.11.2006г., считано от 01.10.2023г., при следните условия:

**А.Предварителни квалификационни изисквания към кандидатите:**

1.Кандидатите да нямат задължения/данъци, наеми, такси и др./ към Община Хайредин.

2.Кандидатите да нямат задължения към НАП.

3.Кандидатите да не са обявени в несъстоятелност и да не са в производство по ликвидация.

Не се допускат до участие в конкурса лица и фирми, които не отговарят на горните изисквания.

**Б.Приоритетни условия:**

1.Кандидатът приема да направи разходи за материални инвестиции в размер не по-малко от 360 000 лв. без ДДС (триста и шестдесет хиляди лева), с цел презасаждане на пропаднали лози от десертния сорт султанина или друг сорт. Приблизителна площ за подсаждане е не по-малко от 90 декара със срок за извършване от 24/36 месеца, за което изготвя и представя Становище и разработки по плана за материални инвестиции.

2.Кандидатът приема да изгради капкова напоителна система на трайни насаждения от десертни лозя на не по-малко от 200 декара съгласно изискванията на Закона за водите, при инвестиционна сума не по-малко от 350 000 лв. (триста и петдесет хиляди лева) за срок от 24/36 месеца.

3.Кандидатът приема да изгради в цялост телена конструкция с цел опазване на трайни насаждения от десертни лозя на не по-малко от 200 декара и опазване компонентите на околната среда.

4. Кандидатът предлага конкурсна цена за годишно арендно плащане за една стопанска година на общински поземлен имот №072001 с площ 207,260дка, с начин на трайно ползване: лозе, находящ се в местността „Лозята“ в землището на с.Михайлово не по-ниска от 100,00 лв./дка без ДДС или за цялото лозе 20726лв. без ДДС(207,260дка х 100лв.).

5. Кандидатът е лицензиран земеделски стопанин със засадени площи с десертни лозя към регистър на земеделските стопани на Министерство на земеделието най-малко 3 години преди датата на настоящия конкурс.

6. Депозитът за участие е в размер 2072,60лв., т.е. 10% от началната цена, вносими по банковата сметка на Община Хайредин IBAN:BG25STSA93003390040806, BIC:STSABGSF, Банка ДСК ЕАД-Клон Козлодуй.

**В.Документи за участие в конкурса:**

1.Заявление за участие по образец;

2.Удостоверение за актуално състояние на фирмата.

3.Удостоверение, че фирмата не е обявена в несъстоятелност и да не е в производство по ликвидация.

4.Становище и разработки по отделните условия на конкурса.

5.Проект за стопанско развитие на обекта.

6.Насрещни предложения на участника, благоприятни за общината.

7.Цена и условия за плащане.

8.Пълномощно с нотариална заверка, когато се участва чрез пълномощник;

9.Копие от документ за закупени конкурсни книжа;

10.Копие от документ за внесен депозит за участие.

11.Документ за липса на финансови задължения към Общината.

12.Удостоверение за липса на задължения към НАП.

13.Декларация, че участникът е запознат с конкурсната документация.

14.Декларация за извършен оглед на имота, предмет на конкурса.

**Г.Показатели, относителната им тежест и методика за определяне на комплексната оценка на офертите.**

Офертите на участниците, които не са отстранени от участие в конкурса и които отговарят на предварително обявените условия на Община Хайредин подлежат на комплексна оценка за определяне на арендатор.

Класирането на офертите се извършва в зависимост от комплексната оценка, която се формира като сбор от получените точки по отделните показатели за оценка.

**Комплексната оценка (КО)** на офертата на участника се изчислява по формулата:

**КО = П1 + П2 + П3 + П4 + П5, където:**

**П1 – Размер на инвестицията по Б1 – с тежест 20 точки**

**П2 – Размер на инвестицията по Б2 – с тежест 20 точки**

**П3 –** **Изпълнение по Б3– с тежест 20 точки**

**П4 – Предлагана арендна цена – с тежест 20 точки**

**П5 – Срок на регистрацията – с тежест 20 точки**

Максимална комплексна оценка **(КО) = 100 точки**

Показатели за оценка на предложенията и начина на определяне на тежестта им в комплексната оценка:

1. **П1 -** е показател, отразяващ тежестта на предложения от кандидата размер за изпълнение на инвестицията по Б1 - тежест **20 точки**,

* За нуждите на настоящата методика максималната стойност на **П1 е 20 точки**;
* Максимален брой точки – 20, получава офертата с предложена **най-висока инвестиционна сума за изпълнение;**
* Точките на останалите кандидати се определят в съотношение към най-ниската инвестиционна сума за изпълнение по следната формула

**П1= (Amin / Ai) х 20**, където

**Amin** – представляват минималната (най-малка) предложена по размер инвестиционна сума за изпълнение на инвестицията

**Ai** – представляват инвестиционната сума за изпълнение на инвестицията, предложен от **I - ия** кандидат

**Забележка:** Участници, предложили сума на инвестицията в размер по-малък от минималната, която е посочена в указанията, ще бъдат отстранени от участие в процедурата.

1. **П2 -** е показател, отразяващ тежестта на предложения от кандидата размер за изпълнение на инвестицията по Б2 - тежест **20 точки**,

* За нуждите на настоящата методика максималната стойност на **П2 е 20 точки**;
* Максимален брой точки – 20, получава офертата с предложена **най-висока инвестиционна сума за изпълнение;**
* Точките на останалите кандидати се определят в съотношение към най-големия брой работни места по следната формула

**П2 = (Ai / Amax) х 20**, където

**Amax** – представляват минималната (най-малка) предложена по размер

инвестиционна сума за изпълнение на инвестицията

**Ai** – представляват инвестиционната сума за изпълнение на инвестицията, предложен от **I - ия кандидат**

**Забележка:** Участници, предложили сума на инвестицията в размер по-малък от минималната, която е посочена в указанията, ще бъдат отстранени от участие в процедурата.

1. **П3 -** е показател, отразяващ възможността за изграждане на телена конструкция по Б3 **– тежест на точките 20 точки;**

* За нуждите на настоящата методика максималната стойност на **П3 е 20 тчоки;**
* Максимален брой точки – 20 получава офертата с предложена **най-голяма площ на изпълнение**;
* Точките на останалите кандидати се определят в съотношение към предложената най-голяма площ на изпълнение по следната формула

**П3 = (Ai / Amax) х 20**, където

**Amax** – представлява предложената най-голяма площ на изпълнение;

**Ai** – представлява предложената най-голяма площ на изпълнение, предложен от съответния участник.

1. **П4 -** е показател, отразяващ тежестта на годишно арендно плащане на съответната оферта**.**

* За нуждите на настоящата методика максималната стойност на **П4 е 20 точки**;
* Максимален брой точки – 20, получава офертата с предложено **най-високо годишно арендно плащане**;
* Точките на останалите кандидати се определят в съотношение към най-високата предложена цена по следната формула

**П4 = (Ai / Amax) х 20**, където

**Amax** – представлява предложеното най-високо годишно арендно плащане

**Ai** – представлява годишното арендно плащане, предложено от съответния участник.

**Забележка:** Участници, предложили сума на арендно плащане в размер по-малък от посочения в указанията, ще бъдат отстранени от участие в процедурата

1. **П5 -** е показател, отразяващ срокът на регистрация към Регистър на земеделските стопани на Министерство на земеделието тежестта

* За нуждите на настоящата методика максималната стойност на

**П5 е 20 точки**;

* Максимален брой точки – 20, получава офертата с посочен **най-дълъг срок на регистрация;**
* Точките на останалите кандидати се определят в съотношение към посочения най-дълъг срок на регистрация по следната формула

**П5 = (Ai / Amax) х 20**, където

**Amax** – представлява посоченият най-дълъг срок на регистрация;

**Ai** – представлява най-дългият срок на регистрация, посочен от съответния участник.

**Д.Място и време за оглед на имота:** всеки работен ден от 08,00ч. до 12,00ч. и от 13,00ч. до 17,00ч. съвместно със служител от Община Хайредин най-късно до деня преди провеждане на конкурса, след представяне на документ за закупени книжа за участие в конкурса.

**Е.Заинтересованите лица могат да закупят копие от конкурсната документация** всеки работен ден между 08,00ч.-12,00ч. и 13,00ч.-17,00ч. от Общинска администрация Хайредин - “Месни данъци и такси” срещу заплащане на цена от 25,00лв. за комплект.

**Ж.Срок и място за подаване на предложенията за участие** всеки работен ден между 08,00ч.-12,00ч. и 13,00ч.-17,00ч. в сградата на Община Хайредин, най-късно до 17,00ч. на 13.09.2023г. Лицата, които не са подали предложение до изтичане на посочения по-горе срок няма да бъдат допуснати до участие в конкурса.

**З.Място, ден и час за провеждане на конкурса:** на 14.09.2023г. от 10,30ч. в административната сграда на Община Хайредин, с.Хайредин, обл.Враца, ул. “Георги Димитров” №135, в Заседателната зала, етаж 2.

**И.Назначавам Комисия с състав :**

НЕ СЕ ЧЕТЕ.

със задача: На 14.09.2023г. от 10,30ч. в Заседателната зала на ОА-Хайредин да проведе публично оповестения конкурс**.**

За извършената работа Комисията да състави и подпише протокол.

За участието си в работата членовете на Комисията не получават възнаграждение.

**X.Начин на провеждане на конкурса:** Съгласно разпоредбите на Глава седем “Условия и ред за провеждане на публичен търг и публично оповестен конкурс” от Наредба №5, приета с Решение №350/17.09.2010г. на ОбС-Хайредин.

Утвърждавам конкурсната документацията за провеждане на конкурса като неразделна част от настоящата заповед.

Условията на конкурса и срока за подаване на предложенията за участие да се обнародват в един местен ежедневник – вестник „Конкурент“ и се публикуват в интернет-страницата на Общината най-малко 15 дни преди датата на провеждането на конкурса.

Всички съобщения във връзка с публично оповестения конкурс да се обявяват на информационното табло на Общинска администрация Хайредин, с.Хайредин, ул. „Георги Димитров“ №135 и на интернет адрес: www.hayredin.com.

Извлечение от заповедта, с изключение на състава на комисията, да се залепи на информационните табла в сградите на Общинската и кметските администрации в 3-дневен срок от нейното издаване.

Копие от заповедта да се връчи на всеки от комисията.

Контрол по изпълнение на заповедта ще упражнявам лично.

**ТОДОР АЛЕКСИЕВ**

*Кмет на Община Хайредин*

*Съгласувал:*

**ГАБРИЕЛА МИЛЧЕВА**

*Директор на Дирекция „ЕИДУТ“*

Изготвил:…………………

/Цв.Гущерски/